દરરોજ સવારે તેમની મજાર પર ધૂપ, અગરબત્તી અને ફૂલો સાથે પૂજા કરતાં હનુમાનચાલીસા વાંચું છું. રાતે સૂતાં પહેલાં તેમને પોઢાડીને, તેમનું એકાદ ગીત ગણગણીને જ હું સૂવા જાઉં છું. આ રૂમમાં તેમના અનેક ફોટો છે. આ દરેકની સાચવણીમાં મારી પત્ની પૂનમ અને દીકરી આરતીનો ખૂબ જ સહકાર છે. એ ઉપરાંત મારા જમાઈ દીપક, પુત્ર હિતેશ, પુત્રવધૂ જિયા અને પૌત્ર હિતાંશ અમે સૌ રફીસાહેબના રંગમાં રંગાઈને તેમની પૂજા કરીએ છીએ. એક વર્ષનો પૌત્ર જ્યારે રફીસાહેબનાં ગીત કાલીઘેલી ભાષામાં ગણગણતાં નાચે છે ત્યારે મન ભરાઈ જાય છે.